Nerijus Juška

Nerijus Juška (g. 1976 m. spalio 29 d. Telšiuose) – Lietuvos nacionalinio operos ir baleto teatro (LNOBT) baleto primarijus, vienas garsiausių solistų Lietuvos baleto istorijoje. Būdingas romantinis amplua.

 Biografija 
1994 m. baigė Nacionalinę Mikalojaus Konstantino Čiurlionio menų mokyklą (Baleto skyrių, Danieliaus Kiršio klasę) ir nuo tų pačių metų šoka Lietuvos nacionaliniame operos ir baleto teatre.

Gastroliavo JAV, Prancūzijoje, Vokietijoje, Austrijoje, Olandijoje, Danijoje, Didžiojoje Britanijoje, Italijoje, Ispanijoje, Graikijoje, Suomijoje, Lenkijoje, Latvijoje, Rusijoje, Čekijoje, Egipte, Japonijoje, Kinijoje, Venesueloje, Brazilijoje, Urugvajuje, Argentinoje ir kt.

 Žymesni vaidmenys 
 Bazilis – Liudvigas Minkus „Don Kichotas“
 Soloras – Liudvigas Minkus „Bajaderė“
 Dezyrė ir Mėlynasis paukštis – Piotras Čaikovskis „Miegančioji gražuolė“
 Zygfridas – Piotras Čaikovskis „Gulbių ežeras“
 Princas – Piotras Čaikovskis „Spragtukas“
 Romeo, Paris – Sergejus Prokofjevas „Romeo ir Džuljeta“
 Albertas – Adolfas Adamas „Žizel“
 Džonas – Mikis Teodorakis „Graikas Zorba“
 Džeimsas – Hermanas Lovenskioldas „Silfidė“
 Vronskis – Rodionas Ščedrinas „Ana Karenina“
 Žanas de Brienas – Aleksandras Glazunovas „Raimonda“
 Toreodoras – „Karmen“, pagal Ž. Bizė ir R. Ščedrino muziką
 Seržas Lifaris – „Raudonoji Žizel“, pagal įvairių kompozitorių muziką
 Sosto įpėdinis – „Rusiškasis Hamletas“, pagal L. van Bethoveno ir G. Malerio muziką
 Palaidūnas – Sergejus Prokofjevas „Sūnus palaidūnas“
 Otelas – Anatolijus Šenderovas „Dezdemona“
 Solistas – Geraldas Arpinas „Slėpiniai“
 Marko – „Venecijos karnavalas“, pagal įvairių kompozitorių muziką
 Solistas – „Krintantys lapai“, pagal Antonino Dvoržako muziką
 Princas – Bogdanas Pavlovskis „Snieguolė ir septyni nykštukai“
 Solistas – Karlas Orfas „Carmina Burana“
 Vyšniukas, Kaktusas – Aramas Chačaturianas „Čipolinas“

 Televizija 
 2010 m. – komisijos pirmininkas projekte „Tu gali šokti“ (TV3)

 Įvertinimas 
 2000 m. Paryžiaus tarptautinio baleto konkurso laureatas
 2000 m. Lietuvos teatro sąjungos apdovanotas Kristoforo prizu už Partnerio vaidmenį B. Eifmano balete „Raudonoji Žizel”
 2000 m. pelnė Australijos baleto draugijos pirmininko Jurgio Žalkausko premiją
 2003 m. Košalino (Lenkija) tarptautiniame baleto konkurse pelnė I vietą
 2003 m. pelnė specialųjį prizą tarptautiniame baleto konkurse Odesoje (Ukraina)
 2004, 2006 m. pripažintas „Publikos simpatijų“ baleto solistu
 2005 m. pelnė Konstantino Stašio baleto prizą
 2002, 2003, 2005 m. išrinktas „Metų baleto solistu" Operos švyturių konkurse
 2007 m. pelnė specialųjį prizą tarptautiniame baleto konkurse Šanchajuje (Kinija)
 2007 m. sukurtas dokumentinis filmas „Nerijus“ apie Nerijaus Juškos meninę veiklą (režisierius Vytenis Pauliukaitis)
 2009 m. Lietuvos teatro sąjungos apdovanotas Auksiniu scenos kryžiumi už pagrindinį vaidmenį Igorio Stravinskio balete „Ugnies paukštė”
 2010 m. pakviestas dalyvauti tarptautiniame prestižiniame Grand Ballet Gala koncerte „Tik žvaigždės“ („Tilko zirki“) Kijeve, kur rusų primabalerinos Marijos Semianečenko ir Nerijaus Juškos duetas iš A. Adamo baleto „Žizel“ buvo nominuotas įsimintiniausiu

 Šaltiniai 

Kategorija:Lietuvos baleto artistai